سەرچەوەیگ نزیک له خەیات له ئەرا ئاژانس شەفەق نیوز وت:  ئەو گورانیچڕە  که له ناکاوەو بیمار بویە و وەکوتپڕ رەسیایە ئەرا خەسەخانە، وەبی ئاشکراکردن هویردوکارییگ زیاتر لە شیوەی بیماریەگەی.
خەیات وە یەکیگ لە هونەرمەنە ناسریایەیل دانریەێد، وەتایبەت لە بوار مەقام رەسەن کوردی، و ناو تەواوی شوکر محمد قادرە، و لە پەیوەندی وەگەرد ئەو پیشەیە کە  ژیانی وەپی گوزەران کەێد، ناوی وە خەیات ناسیایە.
لە ساڵەیل سەرەتای گەنجیی لە ساڵ ١٩٥٥ لە ری گورانی فۆلکلۆری کوردی و مەقام دەسوە کار هونەری کردیە و لە ساڵ ١٩٦٧ هاوسەرگیری کردیە و خاوەن هەشت مناڵە، پەنج دویەت و سێ کوڕ زیاتر لە ١٠٠ بەرهەم هونەری توومار کردیە.
جاران لە شار کەرکوک نیشتەجی بوی، بەڵام دویای رویداوەیل 16ی تشرین یەکەم 2017 روی لە شار هەولێر پایتەخت هەرێم کوردستان کرد و تا ئیسە لەورا داکاسیایە.
